马人龙（），字霖雨，号荆阳，南直隶安庆府太湖县人，明朝政治人物。
生平.万历三十一年（1603年）癸卯科应天乡试举人，三十二年（1604年）甲辰科进士，初授户部主事，以犒边奏绩，榷税浔江，贾人德之，为立祠焉。升黄州府知府，调武昌，转本省督学副使，衡文持正，不尚纎巧，楚士如刘民悦、李应选、吴裕中皆其所拔前矛。校士公明，众论肃服。以艰归，起补陕西潼关兵备右参议，转广西桂林道副使，苗猺大讧，人龙修战船，缮城郭御之。崇祯中，歴分廵湖南道按察使，升湖广右布政，引疾乞休归。